1 7 o ICOSANDRIA-0 LIGOGYNI A . 



Arb. Arbusc. Filius attulit ex sylva dell' Acero sub Cormi 

 ad scalas in Apennino Bononiensi . Habui ex sylvis 

 S. Michaelis d'Angarano in districtu Bassanensi a Mon- 

 tinio , ex regno Neapolitano in Principatu nltra ab 

 Eq. Gussomo, et in nemoribus,sepibusque di B.osarno 

 a Gasparrinio, ex Sardinia in sylvis montis Rasu ab 

 Eq. Prof. Morisio . Floret Aprili , Majo . 



Arbor praecedentibus minor , et saepius arbuscula . Rami 

 sparsi , distorti , patentissimi , juniores pubescentes , 

 tecti cortice rubido-cinerascente , circulariter rugoso . 

 Ramuli 6teriles ut plurimum spinescentes . Folia spar- 

 sa,longe petiolata, ovata , elliptica, aut elliptico-oblon- 

 ga , breviter cuspidata , nunc acuta , aut valde acumi- 

 nata , nunc obtusa , duplicato-dentata , vel serrulata , 

 rarius simpliciter, subinde quoque integerrima, saltem 

 aliquo tractu , supra laete viridia , glabra , subtus pu- 

 bescentia, aut tomentosa , praesertim juniora, tomento 

 fulvidulo, ad nervos magis conspicuo, alias etiam sub- 

 tus glabra , aut fere glabra . Petioli pubescentes , vel 

 glabri . Stipulae lineares , caducae. Umbellas terminales 

 ramulis , solitaria? , simplices, sessiles. Earum radii lu- 

 dunt tomentosi , pubescentes , glabri. Ita quoque ludit 

 calyx , cujus tubus campanulatus , limbi lacinis lan- 

 ceolatae, acutae , patentes, postea reflexae, demum mar- 

 cescentes. Flores potius grandes, leviter, grateque odori. 

 Corolla alba,extus passim rosea. Petala e subrotundo 

 obovata , obtusa , concava , genitalibus longiora . Stili 

 quinque, longitudine staminum , nunc glabri , nunc 

 toti,aut inferne villosi. Pomum, quam in praecedente, 

 duplo , et triplo grandius , subrotundum , vel subro- 

 tundo-oblongum , basi, et apice depresso-nmbilicatum , 

 primo pubescens , postea glabratum , vel jam ab initio 

 glabrum , immaturum viride, austerum , acidum , ma- 

 turum flaveolum , et , qua sole tangitur, rubescens , 

 mitius, edule , licet non suave. Maturitas ejus lenta , 

 et sera , hyeme jam protracto. Haec est vera planta 

 sylvestris , cujus prima modificatio habetur pomo dul- 

 ciore , citius maturescente . 



Ex hac specie innumerae varietates profectas sunt, qure 

 ob mitia , et suavia poma longe lateque apnd nos co- 

 luntur, quae quidem cultura antiquissima est ; cum enim 

 homines primum in societatem convenerunt 



Tiltig victus abiere feri , tunc consita pomus 



Tibull.Eleg. lib. a. el. i. v. 43. 



